Covid-19-statistieke: Meer as 7 000 reeds gesterf(Foto: Unsplash) Altesaam 7 096 nuwe bevestigde gevalle van die nuwe koronavirus is in die afgelope 24-uur‑siklus in Suid-Afrika aangemeld. Dit bring die algehele getal Covid-19-gevalle in die land op 452 529 te staan. Só het dr. Zweli Mkhize, minister van gesondheid, Maandagaand aangekondig toe hy die jongste Covid-19-statistieke vir die land bekendgemaak het. Nog 298 Covid-19-verwante sterftes is in Suid-Afrika bevestig, wat die landwye totaal op 7 069 te staan bring. Altesaam 77 van die sterftes is in die Oos-Kaap aangemeld, gevolg deur 91 in die Vrystaat, 61 in Gauteng, 36 in die Wes-Kaap, 13 in Mpumalanga, 11 in Noordwes en nege in KwaZulu-Natal. Altesaam 274 925 pasiënte het in dié stadium reeds herstel, met ŉ herstelkoers van 61%. Meer as 28 433 toetse uit die 2 802 211 wat reeds gedoen is, is in die afgelope 24-uur‑siklus gedoen. Altesaam 1 587 780 toetse is in die private sektor gedoen, wat meer as die helfte (57%) van die toetse uitmaak. ŉ Totaal van 1 214 431 toetse is in die openbare sektor gedoen. Provinsiale statistieke: Wes-Kaap: 92 600 Oos-Kaap: 74 231 Gauteng: 162 319 KwaZulu-Natal: 65 982 Vrystaat: 17 222 Noordwes: 17 604 Limpopo: 7 260 Mpumalanga: 11 386 Noord-Kaap: 3 875 Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.